**เวฟวิงแฟลก** (อังกฤษ: Wavin' Flag) เป็นเพลงที่ขับร้องโดยเคนาน ในอัลบั้ม *ทิวบราเดอร์* และได้รับความนิยมติดอันดับสองของชาร์ตแคนาเดียนฮอท 100 และรีเมกเพลงขึ้นมาใหม่โดยกลุ่มศิลปินชาวแคนาดา เพื่อหารายได้การกุศลในโครงการยังอาร์ทติสฟอร์เฮติ กลายมาเป็นซิงเกิลการกุศลอันดับหนึ่งของชาร์จในแคนาดา นอกจากนี้ ในเวอร์ชันที่ วิล.ไอ.แอม กับเดวิด เก็ตต้า ร่วมปรากฏตัว ก็มีเป้าหมายที่จะวางจำหน่ายในหลายประเทศ และเพลงยังได้ถูกนำไปใช้เป็นซาวน์แทรคประกอบเกม *NBA 2K10* ด้วยเช่นกัน

ทางบริษัทโคคา-โคล่า ได้ตัดสินใจเลือกเพลงนี้ เพื่อใช้ในการโปรโมทเทศกาลฟุตบอลโลก 2010 ที่จะจัดขึ้นในประเทศแอฟริกาใต้ สำหรับเวอร์ชันภาษาอังกฤษจะถูกวางจำหน่ายโดยใช้ชื่อว่า "เวฟวิงแฟลก (เดอะเซเลเบรชั่นมิกซ์)" โดยเคนานเอง ร่วมกับเวอร์ชันภาษาอื่น ๆ ในการวางจำหน่าย เช่นเดียวกับประเทศไทย ที่ใช้ชื่อเพลงว่า "โอ๊ โอ่ โอ โอ๊ โอ่" ขับร้องโดยแทททู คัลเล่อร์

เวฟวิงแฟลก เวอร์ชันออริจินอล
----------------------------

"เวฟวิงแฟลก" เป็นซิงเกิลลำดับที่สามในอัลบั้มทิวบราเดอร์ของเคนาน โดยมี เคอร์รี่ บราเธอร์ จูเนียร์ เป็นโปรดิวเซอร์ (บรูโน มาร์สเป็นโค-โปรดิวเซอร์)  และได้รับความนิยมเป็นอันดับสองของชาร์ต แคนาเดียนฮอท 100 และจัดแสดงสดในรายการ คิว ทีวี โดยเคนานกับคณะดนตรีของเขา เพื่อให้ผู้ชมได้ดูก่อนที่จะวางจำหน่าย *ทิวบราเดอร์* ในเวลาต่อมา

#### อันดับความนิยมบนตาราง

เวฟวิงแฟลกเป็นเพลงซึ่งสามารถดาวน์โหลดได้ในสหรัฐอเมริกาเมื่อเดือนมีนาคม พ.ศ. 2552 ก่อนที่จะออกมาเป็นซิงเกิล เพลงนี้สามารถขึ้นสู่อันดับที่ 99 ของบิลบอร์ดฮอต 100 ซึ่งนับเป็นผลงานชิ้นแรกและชิ้นเดียวของเขาที่สามารถไปถึงลำดับนั้นได้ ส่วนในชาร์ตเพลงแคนาเดียนฮอท 100 เพลงนี้เข้าสู่ชาร์ตในอันดับที่ 82 ก่อนที่จะขึ้นสู่จุดสูงสุดที่อันดับที่ 2 จึงนับได้ว่านี่เป็นผลงานที่ประสบความสำเร็จที่สุดของเขาจนถึงปัจจุบัน

| ชาร์ต (2009-2010) | ตำแหน่งสูงสุด |
| --- | --- |
| ออสเตรีย ออสเตรียน ซิงเกิล ชาร์ต | 2 |
| แคนาดา แคนาเดียนฮอท 100 | 2 |
| เยอรมนี เยอรมัน ซิงเกิล ชาร์ต | 3 |
| สวิตเซอร์แลนด์ สวิส ซิงเกิล ชาร์ต | 1 |
| สหรัฐ ยู.เอส. *บิลบอร์ด*ฮอต 100 | 99 |

ซิงเกิลการกุศลโดยกลุ่มยังอาร์ทติสฟอร์เฮติ
-----------------------------------------

ดูบทความหลักที่: ยังอาร์ทติสฟอร์เฮติ

ในช่วงต้นปี ค.ศ. 2010 เพลงนี้ได้ถูกรีเมกขึ้นโดยกลุ่มศิลปินชาวแคนาดา เพื่อร่วมในโครงการ**ยังอาร์ทติสฟอร์เฮติ** โดยเป็นซิงเกิลที่หารายได้เพื่อบรรเทาทุกข์ผู้ประสบภัยแผ่นดินไหวในเฮติ พ.ศ. 2553

ซิงเกิลการกุศลนี้ มีบ็อบ เอซริน เป็นโปรดิวเซอร์คนสำคัญ และได้รับการปรับปรุงเนื้อเพลงขึ้นใหม่เพื่อเฮติโดยเฉพาะ (รวมทั้งจังหวะแร็ปโดย เดรก) และได้จัดวางจำหน่ายในวันที่ 12 มีนาคม ค.ศ. 2010

#### อันดับความนิยมบนตาราง

เวฟวิงแฟลกปรากฏในชาร์ตเพลงแคนาเดียนฮอท 100 เป็นครั้งแรกเมื่อวันที่ 27 มีนาคม พ.ศ. 2553 และนับเป็นเพลงที่สามในประวัติศาสตร์ซึ่งเข้ามาเป็นเพลงอันดับที่ 1 ทันที ตามหลังเพลง "แคร็กอะบอตทอล" ของเอ็มมิเน็ม และ "ทูเดย์วอสอะแฟร์รี่เทล" ของเทย์เลอร์ สวิฟต์ ซึ่งเกิดขึ้นในเดือนกุมภาพันธ์ พ.ศ. 2552 และเดือนกุมภาพันธ์ พ.ศ. 2553 ตามลำดับ

| ชาร์ต (2010) | ตำแหน่งสูงสุด |
| --- | --- |
| แคนาดา แคนาเดียนฮอท 100 | 1 |

เวอร์ชันเดอะเซเลเบรชั่นมิกซ์ โดยเคนาน
-------------------------------------

เวอร์ชัน *เดอะเซเลเบรชั่นมิกซ์* เป็นเวอร์ชันที่ทางบริษัทโคคา-โคล่าตัดสินใจนำไปใช้เป็นเพลงประกอบการจัดการแข่งขันฟุตบอลโลก 2010 อย่างเป็นทางการ โดยเพลงในชุดนี้ได้รับการบันทึกภายใต้ชื่อ "เวฟวิงแฟลก (เดอะเซเลเบรชั่นมิกซ์)" และทางบริษัทเกม อี.เอ. สปอร์ท ก็ตัดสินใจนำไปใช้ประกอบเกม *2010 ฟีฟ่าเวิลด์คัพ เซาธ์แอฟริกา* ด้วยเช่นกัน

เคนานได้บันทึกเพลงเวอร์ชันนี้เป็นพิเศษสำหรับการแข่งขันซึ่งจัดขึ้นโดยประเทศแอฟริกาใต้ การรีมิกซ์ของ "เวฟวิงแฟลก" เป็นส่วนหนึ่งของการรณรงค์การตลาดให้เป็นหนึ่งเดียวกันทั่วโลกของโคคา-โคล่า "โดยได้รับแรงบันดาลใจจากการเฉลิมฉลองด้วยการเต้นอันเปี่ยมสุขซึ่งเป็นที่คุ้นกันดีในแอฟริกา" 

"เวฟวิงแฟลก" ของเคนานจะเป็นเพลงซึ่งใช้เป็นเพลงประกอบตลอดการรณรงค์ รวมทั้งซาวน์แทร็กในการโฆษณาทั่วโลกของโคคา-โคล่าในทัวร์นาเมนต์ฟุตบอล นอกจากนี้ เพลงดังกล่าวยังได้รับการเปิดในอีเวนต์สำหรับทัวร์ถ้วยฟุตบอลโลกของฟีฟ่าโดยโคคา-โคล่าอีกด้วย และจะได้รับอุดหนุนบนแพลตฟอร์มดิจิตอลออนไลน์สำหรับถ้วยฟุตบอลโลก

เคนานจะแสดงเพลงสดระหว่างทัวร์ถ้วยฟุตบอลโลกโดยโคคา-โคล่า ซึ่งเป็นการนำถ้วยไปตามประเทศต่าง ๆ กว่า 86 ประเทศ รวมไปถึงทุกประเทศในทวีปแอฟริกา

#### ความแตกต่างกับเวอร์ชันดั้งเดิม

เซเลเบรชั่นมิกซ์ในเวอร์ชันอื่น
------------------------------

"เวฟวิงแฟลก: เดอะเซเลเบรชั่นมิกซ์" ยังได้รับการจัดทำแยกออกเป็นอีกหลายเวอร์ชัน โดยเป็นเนื้อเพลงสองภาษาร่วมกัน เช่น อังกฤษกับสเปน, อังกฤษกับอาหรับ, อังกฤษกับโปรตุเกส กับอีกหลายช่วงเวลาที่ปรับปรุงเนื้อร้องภาษาอังกฤษให้ดีขึ้น และมักมีการปรับปรุงทำนองดนตรีให้มีความไพเราะยิ่งขึ้น

เวอร์ชันต่างๆที่จัดวางจำหน่าย :

* โลก อาหรับ: "เวฟวิงแฟลก / Shagga' Bi Alamak Da" โดย เคนาน กับ แนนซี่ อัจแรม
* บราซิล บราซิล: "เวฟวิงแฟลก" โดย เคนาน กับ Skank
* จีน จีน: "เวฟวิงแฟลก" โดย เคนาน, จาง เสฺวโย่ว และ จางเลี่ยงหยิง (เจน จาง)
* ฝรั่งเศส ฝรั่งเศส: "เวฟวิงแฟลก" โดย เคนาน กับ Féfé
* กรีซ กรีซ: "เวฟวิงแฟลก" โดย เคนาน กับ Professional Sinnerz feat. Komis X
* อินโดนีเซีย อินโดนีเซีย: "เวฟวิงแฟลก / Semangat Berkibar" โดย เคนาน กับ Ipank
* ญี่ปุ่น ญี่ปุ่น: "เวฟวิงแฟลก" โดย เคนาน กับ AI
* ไนจีเรีย ไนจีเรีย: "เวฟวิงแฟลก (ไนจา รีมิกซ์)" โดย เคนาน กับ Banky W. & M.I.
* สเปน สเปน: "เวฟวิงแฟลก" โดย เคนาน กับ เดวิส บิสบาล
* ไทย ไทย: "เวฟวิงแฟลก / โอ๊ โอ่ โอ โอ๊ โอ่" โดย เคนาน กับ แทททูคัลเลอร์
* เวียดนาม เวียดนาม: "เวฟวิงแฟลก" โดย เคนาน กับ Phuong Vy
* เฮติ เฮติ: "เวฟวิงแฟลก" โดย เคนาน กับ MikaBen

อ้างอิง
-------

1. ↑  "K'Naan feat. Chali 2na (of Jurassic 5), Chubb Rock, Damian Marley, Mos Def - 'Troubadour' (Audio CD) Detail - Underground Hip Hop - Store". Underground Hip Hop. สืบค้นเมื่อ 2010-05-02.[*ลิงก์เสีย*]
2. ↑  'Waving Flag' by K'naan on QTV youtube.com
3. 1 2  "K'Naan - Wavin' Flag - Music Charts". Acharts.us. สืบค้นเมื่อ 2010-05-02.
4. ↑  Canadian Hot 100 chart billboard.com
5. ↑  "Mediacontrol". คลังข้อมูลเก่าเก็บจากแหล่งเดิมเมื่อ 2010-05-14. สืบค้นเมื่อ 2010-05-21.
6. ↑  Billboard Hot 100 chart position billboard.com
7. ↑  "Bob Ezrin Recruits Artists For K'naan's Wavin' Flag Cover For Haiti". *Rockstarweekly.com*. Rockstarweekly. คลังข้อมูลเก่าเก็บจากแหล่งเดิมเมื่อ 2010-02-24. สืบค้นเมื่อ 2010-02-20.
8. ↑  "Niet compatibele browser". Facebook. สืบค้นเมื่อ 2010-05-02.
9. ↑  "Canadian Hot 100". Billboard.com. สืบค้นเมื่อ 2010-05-02.
10. ↑  K'Naan Celebrates His World Cup Anthem billboard.biz
11. ↑  Nancy Ajram Official Website เก็บถาวร 2010-07-10 ที่ เวย์แบ็กแมชชีน (อังกฤษ)
12. ↑  AI Official Website - Still Ft. AK-69 Single Information เก็บถาวร 2010-06-05 ที่ เวย์แบ็กแมชชีน (ญี่ปุ่น)
13. ↑  David Bisbal Official Website เก็บถาวร 2010-06-22 ที่ เวย์แบ็กแมชชีน (สเปน)

แหล่งข้อมูลอื่น
---------------

* COCA-COLA scores global hit with campaign anthem by K'naan for FIFA World Cup Sponsorship เก็บถาวร 2011-01-01 ที่ เวย์แบ็กแมชชีน (Online Brief Version เก็บถาวร 2010-07-21 ที่ เวย์แบ็กแมชชีน) (อังกฤษ)
* "Wavin' Flag - COCA-COLA Celebration Mix" - Artist Collaborations by market เก็บถาวร 2011-09-30 ที่ เวย์แบ็กแมชชีน (อังกฤษ)